钦定古今图书集成/明伦汇编/闺媛典/第102卷 > 皇清八 > 王世春妻赵氏〈尤氏附〉
## 钦定古今图书集成/明伦汇编/闺媛典/第102卷 > 皇清八 > 王世春妻赵氏〈尤氏附〉

按《镇江府志》：“赵氏，诸生王世春妻。乙酉，江南大乱，土寇四起，世春父年八十，不能远出，躬自侍养于家，令其妻偕妾尢氏避城南山庄。一日，寇至，见尢美，欲掠之去，以邻村多富室，意先掠金帛。赵谓尢曰：‘我辈不可为所辱，幸寇暂去得缓。须臾复至，必为所掠矣’。遂与尢携手跃入池中，仆妇趋援之，尢已死而赵得甦” ，叱仆妇曰：“彼已死，我若偷生，何面目见而主乎？” 复跃入池中。乱定。世春合葬二妇于九华山之原。